ai4bharat/Pralekha huggingface dataset:
విద్యుత్తు మంత్రిత్వ శాఖ
ఎస్టిపిఎల్కు చెందిన 2x660 మెగావాట్ల బక్సర్ థర్మల్ పవర్ ప్రాజెక్్టకు రూ.8520 కోట్ల ఆర్థిక సహాయాన్ని అందిస్తున్న పిఎఫ్సి - ఆర్ ఇసి
భారతదేశంలోని ప్రముఖ ఎన్బిఎఫ్సి అయిన పవర్ ఫైనాన్్స కార్పొరేషన్ లిమిటెడ్ , విద్యుత్ రంగంపై, విద్యుత్ మంత్రిత్వ శాఖ కింద ఉన్న ప్రభుత్వ రంగ సంస్థతో పాటుగా ఆర్ ఇసి లిమిటెడ్ సహా 2x660 మెగావాట్ల బక్సర్ థర్మల్ పవర్ ప్రాజెక్్టకు రూ.8520.46 కోట్ల నిర్ణీతకాలానికి రుణంగా ఇచ్చేందుకు ఎస్జెవిఎన్ థర్మల్ ప్రైవేట్ లిమిటెడ్ తో అవగాహనా పత్రంపై గురువారం న్యూఢిల్లీలో సంతకాలు చేశాయి.
ఎస్టిపిఎల్ సంస్థ ఎస్జెవిఎన్ లిమిటెడ్ యాజమన్యంలో ఉన్న అనుబంధ సంస్థ. అది ఈ ప్రాజక్టును అమలు చేస్తుంది. 2x660 మెగావాట్ల థర్మల్ పవర్ ప్రాజెక్్ట 2023-24 నుంచి ప్రారంభమై, బీహార్, ఇతర రాష్ట్రాల భవిష్యత్ విద్యుత్ అవసరాలను తీర్చేందుకు 9828 మిలియన్ యూనిట్ల శక్తిని ఉత్పత్తి చేస్తుంది.
అవగాహనా పత్రంపై సంతకాలను న్యూఢిల్లీలోని పిఎఫ్సిలో గురువారం నాడు పిఎఫ్సి సిఎండి రవీందర్ సింగ్ ధిల్లాన్, పిఎఫ్సి డైరెక్టర్ & డైరెక్టర్ అదనపు ఛార్జీ  ఎ.కె. సింగ్, సమక్షంలో చేశారు.ఈ కార్యక్రమంలో ఎస్టిపిఎల్ సిఇఒ & సిఎఫ్ ఒ, పిఎఫ్సి ఎగ్జిక్యూటివ్ డైరెక్టర్, పిఎఫ్సి- ఆర్ిసి సీనియర్ అధికారులు, ఇతర ప్రతినిధులు పాల్గొన్నారు.
ఎస్జెవిఎన్తో పిఎఫ్సికి దీర్ఘకాల అనుబంధం ఉంది. రానున్న థర్మల్ ప్రాజెక్టుకు నిధులు సమకూర్చడమన్నది ఈ రెండు సంస్థల మధ్య సంబంధాన్ని బలోపేతం చేయనుంది.
ఆరోగ్య, కుటుంబ సంక్షేమ మంత్రిత్వ శాఖ
ఆయుష్మాన్ భారత్ ప్రధాన మంత్రి జన ఆరోగ్య యోజన  కింద 5 కోట్ల ఆసుపత్రి ప్రవేశాలు కల్పించబడినవి
ఆయుష్మాన్ భారత్ ప్రధాన మంత్రి జన ఆరోగ్య యోజన కింద ఇప్పటి వరకు రూ. 61,501 కోట్ల విలువైన ఉచిత చికిత్స చేయడం జరిగింది.
ప్రధానమంత్రి జన ఆరోగ్య యోజన కింద చికిత్స చేయడానికి దేశవ్యాప్తంగా 28,351 ఆస్పత్రులు జాబితాలో చేర్చడం జరిగింది. వీటిలో ఏదైనా ఆస్పత్రిలో ఒక్కొక్క కుటుంబానికి రూ. 5 లక్షల వరకు ఉచిత చికిత్స చేయడానికి 23.39 కోట్ల మంది లబ్ధిదారులను ధృవీకరించారు
ఆయుష్మాన్ భారత్ ప్రధాన మంత్రి జన ఆరోగ్య యోజన ఐదు కోట్ల ఆసుపత్రి ప్రవేశాల మైలు రాయిని దాటింది. ఈ పథకం కింద కల్పించిన ఉచిత ప్రవేశాలు విలువ రూ. 61,501 కోట్లు. జాతీయ ఆరోగ్య అధికార సంస్థ  అమలు చేస్తున్న ప్రధాన పథకం కింద ప్రతి కుటుంబానికి ఏడాదికి రూ. 5 లక్షల వరకు ద్వితీయ, తృతీయ ఆస్పత్రిలో ప్రవేశాలు కల్పించి ఆరోగ్య చికిత్సలు చేస్తారు. ఈ పథకం ద్వారా 12 కోట్ల లబ్ధిదారుల కుటుంబాలకు ఆస్పత్రి ప్రవేశాలు లభిస్తాయి.
ఈ పథకం ద్వారా సాధించిన ఫలితాల గురించి వివరిస్తూ జాతీయ ఆరోగ్య అధికార సంస్థ  ముఖ్య కార్యనిర్వహణ అధికారి --" ఆయుష్మాన్ భారత్ ప్రధానమంత్రి -- జన ఆరోగ్య యోజన పథకాన్ని సార్వత్రిక ఆరోగ్య సేవలు అందించాలనే దార్శనికతతో ప్రారంభించడం జరిగింది. ఈ పథకం ప్రారంభించి అమలు చేయడం ఇప్పటికి ఇది ఐదవ సంవత్సరం. ఈ పథకం అమలు ద్వారా పేద, దుర్బల కుటుంబాలకు చెందిన లబ్ధిదారులకు చేతి నుంచి ఖర్చు చేయాల్సిన అవసరం లేకుండా ఉచితంగా చికిత్స చేయడం జరుగుతోంది. అమలుకు నిలకడగా ప్రయత్నాలు సాగుతుండటం వల్ల ఈ ఏడాది ప్రధానమంత్రి జన ఆరోగ్య యోజన పథకం ఈ ఏడాది  అనేక మైలురాళ్లు దాటింది. పథకం లబ్ధిదారులకు 9.28 కోట్ల ఆయుష్మాన్ కార్డుల జారీ జరిగింది. సంపూర్ణంగా 100% నిధుల వినియోగం జరిగింది. మొత్తం 1.65 కోట్ల ఆసుపత్రి ప్రవేశాలు చేశారు. పథకం కింద పూర్తి స్థాయిలో లక్ష్యం నెరవేరింది" అని తెలిపారు.
జన ఆరోగ్య యోజన పథకాన్ని ఢిల్లీ, ఒడిశా మరియు పశ్చిమ బెంగాల్ మినహా 33 రాష్ట్రాలు మరియు కేంద్రపాలిత ప్రాంతాల్లో అమలు చేస్తున్నారు. ఈ పథకం కింద ఇప్పటి వరకు ఉచిత చికిత్స చేయడానికి 23.39 కోట్ల మంది లబ్ధిదారులను ధృవీకరించి ఆయుష్మాన్ కార్డు జారీ చేయడం జరిగింది. లబ్ధిదారులకు AB PM-JAY కింద లబ్ధిదారులకు కో-బ్రాండెడ్ ఆయుష్మాన్ కార్డులు జారీచేశారు.
ప్రధానమంత్రి జన ఆరోగ్య యోజన కింద చికిత్స చేయడానికి దేశవ్యాప్తంగా 28,351 ఆసుపత్రులను  జాబితాలో చేర్చడం జరిగింది. వీటిలో ఏదైనా ఆస్పత్రిలో ఒక్కొక్క కుటుంబానికి రూ. 5 లక్షల వరకు ఉచిత చికిత్స చేయడానికి 23.39 కోట్ల మంది లబ్ధిదారులను ధృవీకరించారు.
2022-23 సంవత్సరంలో దాదాపు మొత్తం ఆసుపత్రి ప్రవేశాలు 56%  ప్రైవేటు ఆసుపత్రులలో, మిగిలిన 44% ప్రభుత్వ ఆసుపత్రులలో చేర్చేందుకు అనుమతులు ఇవ్వడం జరిగింది.
జన ఆరోగ్య యోజన లబ్ధిదారుల 27 ప్రత్యేక చికిత్సలకు సంబందించి మొత్తం 1,949 రకాల ప్రక్రియలలో చికిత్స పొందవచ్చు.
ఇప్పటివరకు లబ్ధిదారులు పొందిన తృతీయ స్థాయి ప్రత్యేక చికిత్సలు క్యాన్సర్ చికిత్స, అత్యవసర సంరక్షణ, శల్య వైద్య సంబంధ, మూత్రపిండాల సంబంధ రుగ్మతలకు చికిత్స పొందారు.
అంతే కాకుండా ఈ పథకం కింద ఆరోగ్య సేవలు అందించడంలో స్త్రీ పురుష సమానత్వం కోసం చేతనతో ప్రయత్నం చేయడం జరిగింది. సానుకూల విధానాల అమలు వల్ల ఆయుష్మాన్ కార్డు పొందిన లబ్ధిదారులలో దాదాపు 49% మంది మహిళలు. ఆసుపత్రి ప్రవేశాలు 48% మహిళలు పొందారు. అంతేకాక జన ఆరోగ్య యోజన కింద 141 రకాల వైద్య ప్రక్రియలు మహిళల కోసం ప్రత్యేకంగా కేటాయించడం జరిగింది.
ఆయుష్మాన్ భారత్ ప్రధాన మంత్రి జన ఆరోగ్య యోజన పథకానికి సంబంధించిన అదనపు సమాచారం కోసం https://dashboard.pmjay.gov.in/ వెబ్ సైట్ సందర్శించండి.
ప్రధాన మంత్రి కార్యాలయం
పాత్రత కలిగిన నాయకుల కు, యోధుల కు తగినంత గౌరవాన్ని ఇవ్వని చరిత్ర తాలూకు పొరపాట్లను మేము సవరిస్తున్నాము: ప్రధాన మంత్రి
భారతదేశం చరిత్ర అంటే అది వలసవాద శక్తులు రాసిన చరిత్ర మాత్రమే అని గాని, లేదా వలసవాద సంబంధిత మనస్తత్వం కలిగిన శక్తులు రాసిన చరిత్ర మాత్రమే అని గాని కాదు: ప్రధాన మంత్రి
దేశం స్వాతంత్య్రాన్ని సంపాదించుకొన్న తరువాత మనం 75వ సంవత్సరం లోకి అడుగుపెడుతున్న నేపథ్యం లో దేశానికి విశేషమైనటువంటి తోడ్పాటు ను అందించిన కథానాయకుల, కథానాయికల యొక్క తోడ్పాటు ను స్మరించుకోవడం మరింత ముఖ్యం అయిపోతుంది అని ప్రధాన మంత్రి శ్రీ నరేంద్ర మోదీ అన్నారు. భారతదేశం కోసం, భారతీయత కోసం సర్వస్వాన్ని త్యాగం చేసిన వారికి చరిత్ర పుస్తకాల లో ఇవ్వవలసినంత గౌరవాన్ని ఇవ్వడం జరుగలేదు అంటూ ఆయన విచారాన్ని వ్యక్తం చేశారు. ఈ అపసవ్యాలను, భారతదేశ చరిత్ర రచయిత ల ద్వారా దేశ చరిత్ర నిర్మాతల కు జరిగిన అన్యాయాన్ని మనం మన స్వాతంత్య్ర 75వ సంవత్సరం లోకి ప్రవేశించనున్న ఈ తరుణం లో ప్రస్తుతం సరిదిద్దడం జరుగుతున్నదని ఆయన అన్నారు. వారి తోడ్పాటు ను ఈ దశ లో గుర్తు కు తెచ్చుకోవడం అధిక ప్రాముఖ్యాన్ని సంతరించుకొంటుంది అని ప్రధాన మంత్రి అన్నారు. మంగళవారం నాడు వీడియో కాన్ఫరెన్స్ మాధ్యమం ద్వారా ఉత్తర్ ప్రదేశ్ లోని బహ్ రాయిచ్ లో చిత్తౌరా సరస్సు అభివృద్ధి పనులకు, మహారాజా సుహేల్ దేవ్ స్మారకానికి ప్రధాన మంత్రి శంకుస్థాపన చేసిన తరువాత ప్రధాన మంత్రి ప్రసంగించారు.
భారతదేశం యొక్క చరిత్ర అంటే అది వలసవాద శక్తులు లిఖించిన చరిత్రో, లేదా వలసవాద మనస్తత్వం ఉన్నటువంటి శక్తులు రాసిన చరిత్రో మాత్రమే కాదు అంటూ ప్రధాన మంత్రి నొక్కి చెప్పారు. భారతదేశం చరిత్ర ఏది అంటే అది సామాన్య ప్రజానీకం వారి జానపద సాహిత్యం లో పెంచి పోషించుకొన్నది, తరాల తరబడి ముందుకు తీసుకుపోయినటువంటిదీనూ అని ఆయన అన్నారు.
ఆజాద్ హింద్ ప్రభుత్వం తొలి ప్రధాని నేతాజీ సుభాశ్ చంద్ర బోస్ కు ఆయన పాత్రత ప్రకారం లభించవలసిన స్థానాన్ని ఇవ్వడం జరిగిందా? అంటూ ప్రధాన మంత్రి ప్రశ్నించారు. నేతాజీ గుర్తింపు ను ఎర్ర కోట నుంచి అండమాన్ నికోబార్ వరకు బలోపేతం చేయడం ద్వారా ఆయన కు మేము గౌరవాన్ని ఇచ్చామని శ్రీ మోదీ అన్నారు.
అదే విధంగా 500కు పైగా సంస్థానాల ను ఒక్కటి గా కలిపిన సర్ దార్ పటేల్ కు ఇచ్చిన ఆదరణ కూడా అందరికీ తెలిసినటువంటిదే అని ప్రధాన మంత్రి అన్నారు. ఇవాళ, ప్రపంచం లోనే అతి ఎత్తయిన విగ్రహం ‘స్టాచ్యూ ఆఫ్ యూనిటీ’ సర్ దార్ పటేల్ విగ్రహమే అని ప్రధాన మంత్రి అన్నారు.
రాజ్యాంగ కీలక శిల్పి, దోపిడి కి గురైన వర్గాల, ఆదరణ కు నోచుకోని వర్గాల, అణచివేత బారిన పడ్డ వర్గాల వారి గొంతుక గా ఉంటూ వచ్చిన బాబా సాహెబ్ ఆంబేడ్ కర్ ను ఎప్పటికీ రాజకీయ కోణం నుంచే చూడటం జరిగింది. ప్రస్తుతం, భారతదేశం మొదలుకొని ఇంగ్లండ్ వరకు డాక్టర్ ఆంబేడ్ కర్ తో ముడి పడి వున్న అన్ని ప్రదేశాల ను ‘పంచ్ తీర్థ్’ గా అభివృద్ధిపరచడం జరుగుతున్నది. ‘‘వేరు వేరు కారణాల వల్ల గుర్తింపునకు నోచుకోని వ్యక్తులు లెక్కించలేనంత మంది ఉన్నారు. చౌరీ చౌరా పరాక్రమశాలుల విషయం లో ఏమి జరిగిందో మనం మరచిపోగలమా?’’ అంటూ ప్రధాన మంత్రి ప్రశ్నించారు.
భారతీయత ను పరిరక్షించడానికి మహారాజా సుహేల్ దేవ్ అందించిన తోడ్పాటు ను సైతం అదే విధంగా అలక్ష్యం చేయడం జరిగింది అని ప్రధాన మంత్రి అన్నారు. పాఠ్య పుస్తకాల లో మహారాజా సుహేల్ దేవ్ ను అలక్ష్యం చేసినప్పటికీ కూడాను అవధ్, తరాయీ, పూర్వాంచల్ జానపద గాథల ద్వారా ఆయన ప్రజల మనస్సుల లో సజీవం గా కొలువుదీరి ఉన్నారన్నారు. ఒక సూక్ష్మ బుద్ధి కలిగినటువంటి పాలకునిగా, అభివృద్ధి ప్రధానమైన దృష్టి కలిగినటువంటి పాలకునిగా ఆయన అందించిన తోడ్పాటు ను ప్రధాన మంత్రి గుర్తు కు తెచ్చారు.
విద్యుత్తు మంత్రిత్వ శాఖ
విద్యుద్దీపాలు ఆపివేసే సందర్భంలో పవర్ గ్రిడ్ ఆపరేషన్స్ పై తలెత్తే ప్రశ్నలు వాటికి సమాధానాలు గ్రిడ్ అస్థిరతపై ఆందోళనలు అవసరం లేదు
గ్రిడ్ అస్థిరతపై ఆందోళనలు అవసరం లేదు
ప్రశ్న 1: రాత్రి 9 గంటల నుండి 9.09 గంటల వరకు కేవలం ఇళ్లల్లోనే లైట్లు ఆపివేయాలా, వీధి దీపాలు, ఉమ్మడిగా ఉండే ప్రాంగణాలలోనూ, అత్యవసరమైన విద్యుద్దీపాలు కూడా ఆపాలా ?
సమాధానం: మన గౌరవనీయ ప్రధాన మంత్రి ఇచ్చిన పిలుపు మేరకు కేవలం ఇళ్లల్లో మాత్రమే లైట్లు ఆపాలి. మిగిలిన లైట్లు కామన్ ఏరియాలోవి, వీధి దీపాలు, ఆస్పత్రుల్లో లైట్లు ఏవీ కూడా ఆపకూడదు అని మరో సారి చెబుతున్నాం.
ప్రశ్న 2: ఇళ్లల్లో విద్యుద్దీపాలు ఆపడం వల్ల మిగిలిన గృహోపకారణాలకు భద్రమేనా?
సమాధానం: మీ ఇంట్లో విద్యుత్ గృహోపకరణాలు అన్నీ సురక్షితమే. ఫ్యాన్లు, ఏసీలు, ఫ్రిడ్జిలు ఆపివేయాల్సిన అవసరం లేదు. లోడ్లో వచ్చే హెచ్చుతగ్గులను తట్టుకునే వ్యవస్థ భారతదేశంలోని విద్యుచ్ఛక్తి గ్రిడ్ లో ఉంది. అందువల్ల ఇళ్లల్లో అవసరమైన వరకు విద్యుత్ ఉపకరణాల సాధారణ వాడకంలో ఎటువంటి అనుమానాలు అవసరం లేదు. పూర్తిగా ఈ వ్యవస్థ సురక్షితమే.
ప్రశ్న 3 : ఏప్రిల్ 5న రాత్రి 9:00 నుండి రాత్రి 9.09 వరకు లైట్ అవుట్ సందర్బంగా గ్రిడ్ స్థిరత్వాన్ని నిర్వహించడానికి తగిన ఏర్పాట్లు మరియు ప్రోటోకాల్లు ఉన్నాయా?
సమాధానం: అవును, గ్రిడ్ స్థిరత్వాన్ని నిర్వహించడానికి తగిన అన్ని ఏర్పాట్లు, ప్రామాణిక ఆపరేటింగ్ ప్రోటోకాల్లు ఉన్నాయి.
ప్రశ్న 4: లైట్లు ఆపివేయడం తప్పనిసరా లేదా స్వచ్ఛందమా?
సమాధానం: స్వచ్ఛందమే. ఇప్పటికే చెప్పినట్లు ఇళ్లల్లో ఉన్న గృహావసరాల దీపాలను మాత్రమే నిలిపివేయాలి.
ప్రశ్న 5: ఇది గ్రిడ్లో అస్థిరతకు మరియు విద్యుత్ పరికరాలకు నష్టం కలిగించే వోల్టేజ్ హెచ్చుతగ్గులకు కారణమవుతుందని కొన్ని భయాలు వ్యక్తమయ్యాయి?
సమాధానం: ఈ భయాలు పూర్తిగా తప్పు. ఇది సాధారణ దృగ్విషయం. ప్రామాణిక ఆపరేటింగ్ పద్ధతుల ప్రకారం భారమైన విద్యుత్ గ్రిడ్ అటువంటి లోడ్ హెచ్చు తగ్గులు, ఫ్రీక్వెన్సీ మార్పులను తట్టుకునేలాగే రూపొందించబడింది.
ప్రశ్న 6 : మన గ్రిడ్ నిర్వహణ, అమలు చేస్తున్న సాంకేతికత ఈ రాత్రి లైట్లను ఆపివేయడం వల్ల వచ్చే హెచ్చుతగ్గులను తట్టుకోగలదా?
సమాధానం: భారతీయ విద్యుత్ గ్రిడ్ దృఢమైన, స్థిరమైన, ఉత్తమమైన సాంకేతిక పరిజ్ఞానాన్ని కలిగి ఉంది. ఇది ఏ సమయంలో డిమాండ్ నైనా, హెచ్చుతగ్గులనైనా నియంత్రణ, రక్షణ కలిగి ఉంది.
ప్రశ్న 7 : ఫ్యాన్, రిఫ్రిజిరేటర్లు, ఎసి, వంటి ఉపకరణాలను స్విచ్ ఆఫ్ చేయాలా లేదా ఆన్ మోడ్లో ఉంచాలా?
సమాధానం: మీ అన్ని గృహోపకరణాలు సురక్షితంగా ఉంటాయి. ఈ ఉపకరణాలను వినియోగదారుల అవసరాలకు అనుగుణంగా సాధారణంగానే ఆపరేట్ చేయాలి. ముఖ్యంగా రాత్రి 9 గంటలకు స్విచ్ ఆఫ్ చేయాల్సిన అవసరం లేదు.
ప్రశ్న 8 : వీధి దీపాలు ఆపేస్తారా?
సమాధానం: లేదు. ప్రజల భద్రత కోసం వీధి దీపాలను వేసే ఉంచాలని అన్ని రాష్ట్రాలు / యుటిలు / స్థానిక సంస్థలకు సూచించడమైంది.
ప్రశ్న 9: ఆస్పత్రులు లేదా ఇతర అత్యవసర మరియు ముఖ్యమైన ప్రదేశాలు విద్యుద్దీపాలు ఆపుతారా ?
జవాబు: లేదు, ఆస్పత్రులలో లైట్లు మరియు ప్రజావసరాలున్న ప్రాంతాలు, మునిసిపల్ సేవలు, కార్యాలయాలు, పోలీస్ స్టేషన్లు, తయారీ రంగాలు మొదలైన అన్ని అవసరమైన సేవల వద్ద లైట్లు అలాగే ఉంటాయి, ఆగవు. గౌరవనీయ ప్రధానమంత్రి ఇచ్చిన పిలుపు- నివాసాలలో లైట్లను మాత్రమే ఆపివేయమని.
ప్రశ్న10: గృహాల్లో లైటింగ్ లోడ్ మొత్తం లోడ్లో 20% ఉంది. 20% లోడ్ అకస్మాత్తుగా ఆగిపోతే గ్రిడ్ అస్థిరమైపోదా? మంత్రిత్వ శాఖ ఎలాంటి చర్యలు తీసుకుంటుంది?
సమాధానం: గృహ విద్యుత్ లోడ్, మొత్తం లోడ్ లో 20 శాతం కన్నా తక్కువే. ప్రస్తుతమున్న ప్రామాణిక సాంకేతిక ఆపరేటింగ్ ప్రోటోకాల్లు డిమాండ్ లో తరుగుదల వచ్చినా సులభంగా ఎదుర్కోవచ్చు.
ప్రశ్న 11: లోడ్ షెడ్డింగ్  ఉంటుందా? అవును అయితే దాని ప్రభావం ఏమిటి?
సమాధానం: లోడ్ షెడ్డింగ్ ఆలోచన లేదు.
యువజన వ్యవహారాలు, క్రీడల మంత్రిత్వ శాఖ
యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ ఆగస్టు 12 న విజ్ఞాన్ భవన్లో 22 మంది అవార్డు గ్రహీతలకు 2017-18 మరియు 2018-19 జాతీయ యువ పురస్కారాలను ప్రదానం చేస్తారు.
మంత్రి శ్రీ నిసిత్ ప్రమాణిక్ S.O.L.V.E.D ఛాలెంజ్ విజేతలకు అవార్డులు అందజేస్తారు
ప్రధానాంశాలు:ఎన్వైఎ 2017-18కు 14 అవార్డులు మరియు ఎన్వైఎ 2018-19కు 8 అవార్డులు ఇవ్వబడతాయిఈ అవార్డులో ఒక పతకం, ఒక సర్టిఫికేట్తో పాటు వ్యక్తులకు రూ .1,00,000/-, సంస్థకు రూ. 3,00,000/ నగదు బహుమతి అందించబడుతుంది.
కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ జాతీయ యువ పురస్కారాలను 2017-18 మరియు 2018-19 సంవత్సరాలకు గాను ఆగష్టు 12, 2021 న న్యూఢిల్లీలోని విజ్ఞాన్ భవన్లో ప్రదానం చేస్తారు. ఎంటర్ప్రైజ్ ఛాలెంజ్ ఎస్.ఓ.ఎల్.వి.ఈ.డి. 2021  విజేతలను యువజన వ్యవహారాలు & క్రీడలశాఖ సహాయ మంత్రి శ్రీ నిసిత్ ప్రామాణిక్ సన్మానిస్తారు.
వ్యక్తిగత మరియు సంస్థల విభాగాలలో మొత్తం 22 జాతీయ యువత అవార్డులు ఇవ్వబడతాయి. ఎన్వైఏ 2017-18 సంవత్సరానికి మొత్తం 14 అవార్డులు ఇవ్వబడతాయి. ఇందులో వ్యక్తిగత విభాగంలో 10 అవార్డులు మరియు ఆర్గనైజేషన్ కేటగిరీలో 4 అవార్డులు ఉంటాయి. ఎన్వైఏ 2018-19 సంవత్సరానికి మొత్తం 8 అవార్డులు ఇవ్వబడతాయి, ఇందులో వ్యక్తిగత విభాగంలో 7 అవార్డులు మరియు ఆర్గనైజేషన్ కేటగిరీలో 1 అవార్డులు ఉంటాయి. ఈ అవార్డులో ఒక పతకం, ఒక సర్టిఫికేట్ మరియు వ్యక్తులకు రూ .1,00,000/-, సంస్థకు రూ. 3,00,000/ నగదు బహుమతి అందించబడుతుంది.
యువజన వ్యవహారాలు మరియు క్రీడల మంత్రిత్వ శాఖ, యువజన వ్యవహారాల విభాగం..వ్యక్తులు  మరియు ఆరోగ్యం మరియు అభివృద్ధి మరియు సామాజిక సేవ, మానవ హక్కులు, క్రియాశీల పౌరసత్వం, సమాజ సేవ మొదలైన వివిధ రంగాలలో అద్భుతమైన పని మరియు సహకారం అందించిన వ్యక్తులకు జాతీయ యువ అవార్డులను  అందజేస్తుంది.
జాతీయ అభివృద్ధి మరియు సామాజిక సేవా రంగంలో రాణించడానికి యువకులను ప్రోత్సహించడం, సమాజం పట్ల బాధ్యత పెంపొందించడానికి యువతను ప్రోత్సహించడం తద్వారా మంచి పౌరులుగా వారి స్వంత వ్యక్తిగత సామర్థ్యాన్ని మెరుగుపరచడం మరియు అందించడం ఈ అవార్డుల లక్ష్యం. సామాజిక సేవతో సహా దేశాభివృద్ధి కోసం యువతతో కలిసి పనిచేస్తున్న స్వచ్ఛంద సంస్థలు చేసిన అత్యుత్తమ పనికి ఈ అవార్డు ఒక గుర్తింపును అందిస్తుంది.
యునైటెడ్ నేషన్స్ వాలంటీర్స్ మరియు యునైటెడ్ నేషన్స్ డెవలప్మెంట్ ప్రోగ్రామ్ సహకారంతో యువజన వ్యవహారాలు మరియు క్రీడా మంత్రిత్వ శాఖ డిసెంబర్ 2020 లో సాల్వ్డ్ ఛాలెంజ్ను ప్రారంభించింది. భారతదేశంలోని గ్రామీణ, అర్బన్ మరియు పట్టణ ప్రాంతాల్లోని యువతలో వినూత్న మరియు యువ తృత్వంలోని వ్యవస్థాపక పరిష్కారాలను గుర్తించడానికి మరియు పెంపొందించడానికి ఈ కార్యక్రమం చేపట్టారు. భారతదేశంవ్యాప్తంగా 850 మందికి పైగా యువత దరఖాస్తు చేసుకున్నారు మరియు అనేక రౌండ్ల పోటీలు మరియు శిక్షణ తర్వాత 10 మంది విజేతలను జమ్మూ & కాశ్మీర్, బీహార్, కేరళ, మధ్యప్రదేశ్, మహారాష్ట్ర, ఛత్తీస్గఢ్, కర్ణాటక, గుజరాత్ రాష్ట్రాల నుండి ఎంపిక చేశారు.
ప్రధాన మంత్రి కార్యాలయం
హానుకాహ్ సందర్భం లో ఇజ్ రాయెల్ ప్రజల కు మరియు ఇజ్ రాయెల్ ప్రధాని శ్రీ నఫ్తాలీబెనెత్ కు శుభాకాంక్షలు తెలిపిన ప్రధాన మంత్రి
హానుకాహ్ సందర్బం లో ఇజ్ రాయెల్ ప్రజల కు, ఇజ్ రాయెల్ ప్రధాని శ్రీ నఫ్తాలీ బెనెత్ కు, ప్రపంచవ్యాప్తం గా నివసిస్తున్నటువంటి యూదుల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఎనిమిది రోజుల పాటు జరుపుకొనే దీపాల పండుగ అయినటువంటి ‘హానుకాహ్ సమ్ యియాహ్ సందర్భం లో ఇజ్ రాయెల్ ప్రధాని శ్రీ @naftalibennett కు, స్నేహశీలురైన ఇజ్ రాయెల్ ప్రజల కు, ఇంకా ప్రపంచం అంతటా ఉన్న యూదు జనుల కు ఇవే శుభాకాంక్షలు.’’ అని పేర్కొన్నారు.
Hanukkah Sameach Prime Minister @naftalibennett, to you and to the friendly people of Israel, and the Jewish people around the world observing the 8-day festival of lights.
— Narendra Modi  November 28, 2021
כבוד ראש הממשלה @naftalibennett מאחל לך, ולעם ישראל החברותי, ולכל היהודים בעולם שמתציינים את חג החנוחה במשך שמונה ימים.
— Narendra Modi  November 28, 2021
חג חנוחה שמח מלא אור ותיקווה.
పౌర విమానయాన మంత్రిత్వ శాఖ
వారణాసి విమానాశ్రయం 1800 కిలోల వ్యాక్సిన్ రవాణాను సులభతరం చేసింది
వివిధ నగరాల నుండి 128 కి పైగా ఆక్సిజన్ కాన్సట్రేటర్ల రవాణా
కోవిడ్ రోగులను తీసుకెళ్లే ప్రత్యేక వైద్య విమానాలకు సౌకర్యాలు కల్పించాయి
కొవిడ్ రోగులు, మందులు మరియు అవసరమైన పరికరాలను వారణాసి వెలుపల ఇతర ప్రాంతాలకు రవాణా చేయడంలో వారణాసి విమానాశ్రయం చురుకుగా పనిచేస్తోంది. షెడ్యూల్డ్ మరియు షెడ్యూల్ కాని విమానాలను ఆపరేట్ చేయడంలో వారణాసి విమానాశ్రయం ప్రముఖంగా వ్యవహరిస్తోంది. ఈ క్రమంలో ప్రభుత్వ నిబంధనలు మరియు ప్రోటోకాల్లను నిర్దేశించడానికి తగిన శ్రద్ధ మరియు ప్రాముఖ్యతను ఇస్తాయి.
ఈ విమానాశ్రయం జనవరి 2021 నుండి 1800 కిలోల కంటే ఎక్కువ వ్యాక్సిన్ రవాణాను సులభతరం చేసింది. అలాగే వివిధ నగరాల నుండి 128 కి పైగా ఆక్సిజన్ కాన్సట్రేటర్లను తరలించడంలో సహాయ పడింది. ఢిల్లీ మరియు ముంబైతో పాటు ఇతర నగరాలకు కొవిడ్ రోగుల చార్టర్ మరియు మెడికల్ విమానాల ద్వారా తరలించారు. కొవిడ్ రోగులను తీసుకెళ్లే ప్రత్యేక వైద్య విమానాలు కూడా వారణాసి విమానాశ్రయం ద్వారా సౌకర్యాలు కల్పించబడ్డాయి. లండన్, మస్కట్, దుబాయ్ మొదలైన అంతర్జాతీయ విమానాలను నిర్వహించడంతో పాటు వారణాసి మరియు చుట్టుపక్కల ప్రజలను భారతదేశంలోని మిగిలిన ప్రాంతాలకు అనుసంధానించడం కొనసాగించింది. ప్రయాణీకులకు టెర్మినల్ నుండి బోర్డింగ్ గేట్ వరకు పరిశుభ్రత యొక్క అధిక ప్రమాణాలను కొనసాగిస్తూ ప్రయాణికులకు సురక్షితమైన ప్రయాణాన్ని అందిస్తోంది. అలాగే వాడిన మాస్క్లు, పిపిఇ కిట్లను సురక్షితమైన విధానంలో డిస్పోజల్ చేస్తున్నారు.
ప్రయాణీకులు, వాటాదారులు, సందర్శకులు మరియు ఉద్యోగులందరూ నిరంతరం కోవిడ్ జాగ్రత్తలను అనుసరించాలని మరియు రద్దీని తగ్గించడానికి స్థిరమైన సమయాన్ని కొనసాగించాలని విమానాశ్రయ సిబ్బంది నిరంతరం సూచిస్తున్నారు. కొవిడ్ జాగ్రత్తల పట్ల అవగాహన కల్పించడానికి ప్రయాణీకుల భద్రతకు భరోసా ఇవ్వడానికి అనేక ఎలక్ట్రానిక్ మానిటర్లు, టెర్మినల్ వద్ద డిస్ప్లేలు , ఆటోమేటిక్ మరియు మాన్యువల్ వాయిస్ ప్రకటనలు మరియు వివిధ సోషల్ మీడియా ప్లాట్ఫారమ్ల ద్వారా సూచనలను ప్రదర్శించడం జరుగుతోంది. తద్వారా విమానాశ్రయం సురక్షితంగా ఉంటుంది.
ఇవే కాకుండా కొవిడ్ 19 వ్యాప్తి చెందకుండా ఉండటానికి విమానాశ్రయంలోని ఫ్రంట్లైన్ కార్మికులందరికీ వారణాసి విమానాశ్రయం టీకా శిబిరాలను ఏర్పాటు చేసింది.
ఆరోగ్య, కుటుంబ సంక్షేమ మంత్రిత్వ శాఖ
107.70 కోట్ల డోసులను దాటిన జాతీయ కొవిడ్-19 టీకా కార్యక్రమం
98.23 శాతానికి చేరిన రికవరీ రేటు. 2020 మార్చి నుంచి గరిష్ట స్థాయి.
గత 24 గంటల్లో 12,729 కొత్త కేసులు నమోదు
క్రియాశీల కేసుల సంఖ్య 1,48,922
వారపు పాజిటివిటీ రేటు  గత 42 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 5,65,276 డోసులతో కలిపి, 107.70 కోట్ల డోసులను  టీకా కార్యక్రమం అధిగమించింది. 1,08,69,517 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,79,485
|
|
రెండో డోసు
|
|
92,51,816
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,72,277
|
|
రెండో డోసు
|
|
1,60,01,188
|
|
18-44 ఏళ్ల వారు
|
|
మొదటి డోసు
|
|
42,28,21,083
|
|
రెండో డోసు
|
|
14,80,13,602
|
|
45-59 ఏళ్ల వారు
|
|
మొదటి డోసు
|
|
17,59,50,688
|
|
రెండో డోసు
|
|
9,82,24,169
|
|
60 ఏళ్లు పైబడినవారు
|
|
మొదటి డోసు
|
|
11,03,79,297
|
|
రెండో డోసు
|
|
6,76,52,511
|
|
మొత్తం
|
|
1,07,70,46,116
గత 24 గంటల్లో 12,165 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,37,24,959 కు పెరిగింది.
దేశవ్యాప్త రికవరీ రేటు 98.23 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 131వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 12,729 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,48,922 వద్ద ఉన్నాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 6,70,847 పరీక్షలు చేశారు. దేశవ్యాప్తంగా ఇప్పటివరకు 61.30 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.25 శాతంగా ఉంది. గత 42 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.90 శాతంగా ఉంది. రోజువారీ పాజిటివిటీ రేటు గత 32 రోజులుగా 2 శాతం కంటే తక్కువగా, 67 రోజులుగా 3 శాతం కంటే తక్కువగా నమోదవుతోంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 నియంత్రణకు తక్కువ ధరలో వైరుసిడల్ శస్త్రచికిత్స మాస్క్లు..
- ఈ దిశగా పరిశోధనలు చేస్తున్న ఐఐటీ కాన్పూర్ పరిశోధకుల బృందం
- తోడ్పాటును అందిస్తున్న కేంద్ర శాస్ర్త,సాంకేతిక శాఖకు చెందిన సెర్బ్
కోవిడ్-19 వైరస్ వ్యాప్తిని అరికట్టేందుకు ఉపయుక్తంగా ఉండేలా ఐఐటి కాన్పూర్ శాస్త్రవేత్తల బృందం మేటి రక్షణ పూత కలిగిన  వైరుసిడల్ శస్త్రచికిత్స మాస్క్లను తక్కువ ధరలోనే అందుబాటులోకి తెచ్చే ప్రయత్నాలకు శ్రీకారం చుట్టింది. తక్కువ ధరకే పీపీఈ మాస్క్లు, వైద్య దుస్తులను అందుబాటులోకి తెచ్చేలా ఈ శాస్త్రవేత్తల బృందం చేస్తున్న ప్రయత్నాలకు కేంద్ర శాస్ర్త, సాంకేతిక శాఖ నేతృత్వంలోని సైన్స్ అండ్ ఇంజినీరింగ్ రీసెర్చ్ బోర్డ్  తోడ్పాటు అందిస్తోంది. యాంటీ-సూక్ష్మజీవుల లక్షణాలను కలిగిన సాధారణ పాలిమర్లతో పాటు మేటి యాంటీ-వైరల్ అణువులు కలిగిన పదార్థాల కలయికతో రక్షణ పూతను తయారు చేసి పీపీఈ మాస్క్లతో పాటు ఇతర వైద్య దుస్తులను తయారు చేసేలా ఐఐటీ కాన్పూర్ శాస్త్రవేత్తలు పరిశోధనలు చేస్తున్నారు. వీటిని కూడా తక్కువ ధరకు అందుబాటులోకి తెచ్చేలా చర్యలు చేపడుతున్నారు. కోవిడ్ నియంత్రణకు పోరాడుతున్న వైద్యులు, నర్సులు తమ తమ విధి నిర్వహణలో భాగంగా కొన్నికొన్నిసారు వైరస్ సంక్రమణల బారిన పడే అవకాశం ఉంది. ఇప్పుడు అదనపు భద్రత పూతతో అందుబాటులోకి తేనున్న ఇలాంటి మాస్క్లు వారికి మరింత భద్రతను కలిగించే అవకాశం ఉంది. తక్కువ ధరకు ఇవి అందుబాటులోకి వచ్చే అవకాశం ఉండడంతో వీటిని ప్రజల భద్రత నిమిత్తం రానున్న రోజుల్లో వీటిని భారీస్థాయిలో ఉత్పత్తి చేసేందుకూ వీలుపడనుంది. ఈ వైరుసిడల్ పూత కలిగిన మాస్క్లు, ఇతర వైద్య దుస్తులు బ్యాక్టీరియా, వైరస్లు అంటుకోకుండా ఉంటాయి. సూక్ష్మజీవుల వ్యతిరేక లక్షణాలను కలిగిన సాధారణ పాలిమర్లను ఇందులో వాడనున్నందున ఇవి కరోనా వైరస్ తో సహా ఇన్ప్లూయాంజ వంటి ఇతర వైరస్లను అస్థిరపరచడానికి మరియు / లేదా తటస్తపరిచి వాటిని ధరించిన వారికి మరింత అదనపు రక్షణను అందించేందుకు వీలుపడుతుంది. ఈ పరిశోధక బృందంలో ప్రొఫెసర్ ఎం.ఎల్.ఎన్.రావుతో పాటు అసోసియేట్ ప్రొఫెసర్లు డాక్టర్ ఆశీష్ కె పాత్ర, నాగ్మా ప్రవీణ్ తదితరులు ఉన్నారు. మూడు నెలల్లో ప్రాథమిక నమూనాను అందుబాటులోకి తెచ్చేలా
(ఈ బృందం పనిచేస్తోంది. తదనంతరం రానున్న రోజుల్లో మేటి ఉత్పత్తి సామర్థ్యం కలిగిన పరిశ్రమలు లేదా అంకుర సంస్థల వారి భాగస్వామ్యంతో వీటిని భారీస్థాయిలో అందుబాటులో తెచ్చేలా చర్యలు తీసుకోనున్నారు. ప్రస్తుతం ఎక్కువగా ఉపయోగించే వివిధ రకాల మాస్క్లు వ్యాధికారక మరియు ఏరోసోల్లను వడపోత మరియు నిలువరించేందుకు ఉపయోగపడుతాయని, ఫాబ్రిక్పై యాంటీ-సూక్ష్మజీవుల మరియు యాంటీ-వైరల్ పదార్థాలతో కూడిన మాస్క్లు క్లిష్టమైన వాతావరణాలలో పని చేసే వారికి ఎంతగానో ఉపయోగపడుతాయని సైన్స్ అండ్ టెక్నాలజీ శాఖ కార్యదర్శి ప్రొఫెసర్ అశుతోష్ శర్మ అన్నారు. జీవిత కాలాన్ని పెంపొందించేందుకు ఇలాంటివి ఎంతగానో తోడ్పడుతాయన్నారు. తిరిగి వినియోగించుకునేందుకు, సురక్షితంగా నిర్వహించేందుకు, వాడిన తరువాత సురక్షితంగా పారవేయడానికి కూడా ఇవి ఎంతో ఉపయుక్తంగా ఉంటాయని ఆయన వివరించారు. ఇలాంటి మాస్క్లు తక్కువ ధరకు అందుబాటులోకి రానున్నందున మేలు జరుగుతుందని ఆయన అభిప్రాయపడ్డారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
'సెంట్రల్ శాంక్షనింగ్ అండ్ మానిటరింగ్ కమిటీ' 51వ సమావేశం
ప్రధానమంత్రి ఆవాస్ యోజన  పథకం కింద, 'సెంట్రల్ శాంక్షనింగ్ అండ్ మానిటరింగ్ కమిటీ'  51వ సమావేశం జరిగింది. 19 రాష్ట్రాలు, కేంద్ర పాలిత ప్రాంతాలు ఈ సమావేశంలో పాల్గొన్నాయి.
కేంద్ర గృహనిర్మాణ, పట్టణ వ్యవహారాల మంత్రిత్వ శాఖ  కార్యదర్శి శ్రీ దుర్గాశంకర్ మిశ్రా మాట్లాడుతూ, "పీఎంఏవై ప్రగతి సంతృప్తికరంగా ఉంది. 2020 ముగిసేనాటికి, 60 లక్షల ఇళ్ళ నిర్మాణం పూర్తి,
80 లక్షల గృహాల పనుల ప్రారంభం లక్ష్యాన్ని సాధించాలని రాష్ట్రాలను కోరుతున్నా” అని అన్నారు. 'భరించగలిగిన అద్దె ఇళ్ల సముదాయాలను'  సమర్థవంతంగా అమలు చేయాలని ఆయన సూచించారు. “ఏఆర్హెచ్సీ అనేది పరిణామాత్మక పథకం. ఇది లబ్ధిదారుల జీవనాన్ని మెరుగుపరుస్తుంది” అని చెప్పారు.
కొవిడ్-19 సమయంలో జరిగిన తొలి సమావేశం ఇది. "అందరికీ ఇళ్లు"లో భాగంగా, 2022 నాటికి అర్హులైన పట్టణ లబ్ధిదారులందరికీ పక్కా గృహాలు నిర్మించి ఇవ్వాలన్న లక్ష్యానికి కేంద్ర ప్రభుత్వం ఎంత ప్రాధాన్యత ఇస్తోందో ఈ సమావేశం ప్రతిబింబించింది. ఇళ్ల నిర్మాణాల వేగాన్ని పెంచడానికి, నిర్ణీత గడువులోగా పూర్తి చేయడానికి ఈ పథకం ప్రాధాన్యతను 'ఎంవోహెచ్యూఏ' మరింత పెంచింది.
10.28 లక్షల ఇళ్ల నిర్మాణాలకు సంబంధించి, రాష్ట్రాలు సమర్పించిన 1589 ప్రతిపాదనలకు ఈ సమావేశంలో ఆమోదం లభించింది. "లబ్ధిదారు నేతృత్వ నిర్మాణం, భాగస్వామ్య పద్ధతిలో భరించగలిగిన నిర్మాణం" పద్ధతిలో ఈ ఇళ్లను నిర్మిస్తారు.
భూమి, స్థలాకృతి, వలసలు, ప్రాధాన్యతల్లో మార్పులు, ప్రాణనష్టం వంటి కారణాల వల్ల ప్రాజెక్టుల పునఃసమీక్ష కోసం కూడా రాష్ట్రాలు ప్రతిపాదనలు సమర్పించాయి.
దేశవ్యాప్తంగా 1.12 కోట్ల ఇళ్లకు అర్హతగల డిమాండ్ ఉంటే, ఇప్పటివరకు 1.06 కోట్ల ఇళ్లను పీఎంఏవై కింద మంజూరు చేశారు.
దేశవ్యాప్తంగా 67 లక్షలకు పైగా ఇళ్లు నిర్మాణంలో ఉండగా, 35 లక్షలకు పైగా ఇళ్లు పూర్తయ్యాయి, లబ్ధిదారులకు అందాయి. ఈ పథకం కింద మొత్తం పెట్టుబడి 6.31 లక్షల కోట్ల రూపాయలు. ఇందులో కేంద్ర సాయం రూ.1.67 లక్షల కోట్లు కాగా, ఇప్పటివరకు రూ.72,646 కోట్లు విడుదలయ్యాయి.
పీఎంఏవై కింద ఉప పథకంగా, పట్టణ వలస పేదల కోసం ప్రవేశపెట్టిన 'ఏఆర్హెచ్సీ'ల పట్ల రాష్ట్రాలు, కేంద్ర పాలిత ప్రాంతాల నుంచి మంచి స్పందన లభించింది. రాష్ట్రాలు, కేంద్ర పాలిత ప్రాంతాలు ఈ పథకం పట్ల మరింత అవగాహన పెంచుకోవాలని, సమర్థవంత అమలుకు చర్యలు తీసుకోవాలని మంత్రిత్వ శాఖ కార్యదర్శి దుర్గాశంకర్ మిశ్రా అభ్యర్థించారు. ఆత్మనిర్భర్ భారత్ సాధనకు ఏఆర్హెచ్సీలు ముఖ్యమైన అడుగులవుతాయి.